**(สำนา)**

**รายงานการประชุมสภาเทศบาลตำบลโพน**

**สมัยประชุมวิสามัญ ครั้งที่ 1 ประจำปี 2560**

**วันที่ 1 พฤษภาคม 2560 เวลา 09.00 น.**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

**-------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายจันทา พันภู | ประธานสภาเทศบาลตำบลโพน | จันทา พันภู | - |
| 2. | นายเสริมศักดิ์ ราชติกา | รองประธานสภาเทศบาลตำบลโพน | เสริมศักดิ์ ราชติกา | - |
| 3. | นายเสถียร สุภารี | สมาชิกสภาเทศบาลตำบลโพน | เสถียร สุภารี | - |
| 4. | นายฮ้อย คงอาษา | สมาชิกสภาเทศบาลตำบลโพน | ฮ้อย คงอาษา | - |
| 5. | นายวิชัย ลุนโสภา | สมาชิกสภาเทศบาลตำบลโพน | วิชัย ลุนโสภา | - |
| 6. | นายสัมนัก ปัสสะ | สมาชิกสภาเทศบาลตำบลโพน | สัมนัก ปัสสะ | - |
| 7. | นายบุญศิล อิงภู | สมาชิกสภาเทศบาลตำบลโพน | บุญศิล อิงภู | - |
| 8. | นายพล พะธุระ | สมาชิกสภาเทศบาลตำบลโพน | พล พะธุระ | - |
| 9. | นายวร โพนะทา | สมาชิกสภาเทศบาลตำบลโพน | วร โพนะทา | - |
| 10. | นายศักดิ์สิทธิ์ ลามุล | สมาชิกสภาเทศบาลตำบลโพน | ศักดิ์สิทธิ์ ลามุล | - |
| 11. | นายสมพร ภูจันหา | สมาชิกสภาเทศบาลตำบลโพน | สมพร ภูจันหา | - |
| 12. | นายสำลี ศรีบัว | เลขานุการสภาเทศบาลตำบลโพน | สำลี ศรีบัว | - |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายไพศาล ยุระตา | รองนายกเทศมนตรีตำบลโพน | ไพศาล ยุระตา | - |
| 2. | นายทองมี สระทอง | รองนายกเทศมนตรีตำบลโพน | ทองมี สระทอง | - |
| 3. | นายทวี ทะวงษา | ที่ปรึกษานายกเทศมนตรีตำบลโพน | ทวี ทะวงษา | - |
| 4. | ร.ต.ต.วีระชัย จำปาหาร | เลขานุการนากเทศมนตรีตำบลโพน | วีระชัย จำปาหาร | - |
| 5. | นางณฐอร การถัก | ปลัดเทศบาล | ณฐอร การถัก | - |
| 6. | นายสมพงษ์ สุริโย | รองปลัดเทศบาล | สมพงษ์ สุริโย | - |
| 7. | นางสาวภัทราพร โพนะทา | หัวหน้าฝ่ายอำนวยการ | ภัทราพร โพนะทา | - |
| 8. | นางสุปราณี พันธะรี | นักบริหารงานคลัง | สุปราณี พันธะรี | - |
| 9. | นางสาวกัลยา แท่นจันทร์ | นักบริหารงานสาธารณสุข | กัลยา แท่นจันทร์ | - |
| 10. | นายศรีประวัติ วิลาศรี | นักบริหารงานการศึกษา | ศรีประวัติ วิลาศรี | - |
| 11. | นายทรงวุฒิ ลังภูรี | นักบริหารงานช่าง | ทรงวุฒิ ลังภูรี | - |
| 12. | นางสาวกอบกุล ภารประสาท | นักวิชาการจัดเก็บรายได้ | กอบกุล ภารประสาท | - |
| 13. | นางวิริยา ศรีบัว | นักวิเคราะห์นโยบายและแผน | วิริยา ศรีบัว | - |
| 14. | นางสาวรัชดาพร สุวงค์ทา | นักจัดการงานทั่วไป | รัชดาพร สุวงค์ทา | - |
| 15. | นายไพโรจน์ ทะวงษ์ษา | ผู้ช่วยนักวิชาการคอมพิวเตอร์ | ไพโรจน์ ทะวงษ์ษา | - |

**ระเบียบวาระที่ 1 เรื่องประธานแจ้งที่ประชุมทราบ (ถ้ามี)**

.......................................................................................................................

**ระเบียบวาระที่ 2 เรื่องรับรองรายงานการประชุม**

-รับรองรายงานการประชุมสภาเทศบาลตำบลโพน สามัญสมัยแรก

ประจำปี 2560 วันที่ 15 กุมภาพันธ์ 2560

**ระเบียบวาระที่ 3 เรื่องกระทู้ถาม (ถ้ามี)**

........................................................................................................................

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นเพื่อพิจารณาเสร็จแล้ว**

........................................................................................................................

**ระเบียบวาระที่ 5 เรื่องที่เสนอใหม่**

-การพิจาณาเทศบัญญัติการลดหย่อนภาษีบำรุงท้องที่

-การพิจารณาการจัดประโยชน์จากทรัพย์สินของเทศบาล

-รายงานผลการติดตามและประเมินผลแผนพัฒนาเทศบาล ประจำปี 2560 (ระยะ 1 ตุลาคม 2559 – 30 กันยายน 2560)

-การโอนงบประมาณรายจ่ายประจำปี 2560

-การพิจารณาขออนุมัติใช้ที่ดินสาธารณประโยชน์หนองสิม

........................................................................................................................

**ระเบียบวาระที่ 6 เรื่องอื่น ๆ (ถ้ามี)**

........................................................................................................................

**เริ่มประชุม เวลา 09.00 น.**

เมื่อถึงเวลา 09.00 น. นายสำลี ศรีบัว เลขานุการสภาเทศบาล ได้ตรวจรายชื่อสมาชิกผู้มาประชุม ครบองค์ประชุมแล้วจึงขอเชิญสมาชิกเข้าห้องประชุม

นายสำลี ศรีบัว - เรียนท่านประธานสภาเทศบาลที่เคารพ วันนี้เป็นการประชุมสภาเทศบาล

เลขานุการสภาเทศบาล ตำบลโพน สมัยประชุมวิสามัญ ครั้งที่ 1 ประจำปี 2560 ขณะนี้สมาชิกสภาเทศบาลมาครบองค์ประชุมแล้ว ขอเชิญท่านประธานสภาเทศบาลทำหน้าที่และดำเนินการประชุมไปตามระเบียบวาระการประชุม

นายจันทา พันภู -ได้ดำเนินการประชุม โดยจุดธูปเทียนบูชาพระรัตนตรัย กล่าวเปิดประชุม

ประธานสภาเทศบาล สภาเทศบาลตำบลโพน สมัยประชุมวิสามัญ ครั้งที่ 1 ประจำปี 2560 และดำเนินการประชุมตามระเบียบวาระการประชุม

**ระเบียบวาระที่ 1 เรื่อง ประธานแจ้งที่ประชุมทราบ**

นายสำลี ศรีบัว -แจ้งระเบียบวาระการประชุมสภาเทศบาลตำบลโพน สมัยประชุมวิสามัญ เลขานุการสภาเทศบาล ครั้งที่ 1 ประจำปี 2560 ต่อที่ประชุมสภาเทศบาลทราบ

นายจันทา พันภู -แจ้งการแข่งขันฟุตซอลลีค ขอเชิญสมาชิกสภาเทศบาลทุกท่านเข้าร่วมกิจกรรม

ประธานสภาเทศบาล ในครั้งนี้ด้วย ทั้งพิธีเปิดและพิธีปิด

-จากการที่ได้เดินทางไปส่งผู้อนวยการกองช่างที่โอนย้ายไปที่องค์การบริหารส่วนตำบลโพนงาม จากการสังเกตเห็นได้ว่าเป็นองค์กรขนาดเล็ก แต่มีประสิทธิภาพมากจากรางวัลต่าง ๆ ที่ได้รับมา เทศบาลตำบลโพนเราก็ต้องพัฒนาให้ดีมากยิ่งขึ้น

**ระเบียบวาระที่ 2 เรื่องรับรองรายงานการประชุมครั้งที่แล้ว**

**-รับรองรายงานการประชุมสภาเทศบาลตำบลโพน สามัญสมัยแรก**

**ประจำปี 2560 วันที่ 15 กุมภาพันธ์ 2560**

นายจันทา พันภู -จากเอกสารรายงานการประชุมที่ทุกท่านได้รับเรียบร้อยแล้วนั้น ขอให้ทำ

ประธานสภาเทศบาล การตรวจสอบความถูกต้องด้วยว่าควรมีการแก้ไขหรือเพิ่มเติมในส่วนใดบ้างหรือไม่

-ถ้าไม่มีขอมติรับรองรายงานการประชุมสภาเทศบาลตำบลโพน สามัญสมัยแรก ประจำปี 2560 วันที่ 15 กุมภาพันธ์ 2560

**มติที่ประชุม -รับรอง 10 เสียง**

**ระเบียบวาระที่ 3 เรื่องกระทู้ถาม**

นายจันทา พันภู -หากสมาชิกสภาเทศบาลท่านใดมีข้อกระทู้ถามขอให้ยกมือขึ้น

ประธานสภาเทศบาล

นายสัมนัก ปัสสะ -เรียนท่านประธานและผู้เข้าร่วมประชุมทุกท่าน ขอสอบถามเรื่องฝายการขุด

สมาชิกสภาเทศบาล ลอกลำห้วยยาง

นายจันทา พันภู -ขอเชิญท่านรองทองมีได้ชี้แจงด้วย

ประธานสภาเทศบาล

นายทองมี สระทอง -เรียนประธานสภาเทศบาลและผู้เข้าร่วมประชุมทุกท่าน จากที่ได้มีการเสนอ

รองนายกเทศมนตรี โครงการขุดลอกลำห้วยยางเพื่อแก้ไขปัญหาภัยแล้ง และได้มีการแจ้งให้แก้ไขงบประมาณก็ได้เสนอแก้ไขแล้ มีการติดตามโครงการอย่างต่อเนื่องซึ่งตอนนี้อยู่ระหว่างดำเนินการหาผู้รับจ้าง

-เรื่องฝายห้วยแล้ง ห้วยดินจี่ได้เสนอโครงการให้ชลประทานเขต 7 ขอนแก่นแล้ว ได้นำหนังสือให้ชาวบ้านที่มีที่ดินติดกับลำห้วยเซ็นต์ยินยอมให้ดำเนินการแล้ว และได้ส่งหนังสือประมาณ 1 สัปดาห์แล้วก็คงอยู่ระหว่างดำเนินการอยู่

นายจันทา พันภู -ขอบคุณท่านรองทองมีที่ได้ให้รายละเอียด ท่านรองไพศาลมีเพิ่มเติมหรือไม่

ประธานสภาเทศบาล

นายไพศาล ยุระตา -จากที่ได้เสนอเรื่องให้ท่านผู้ว่าราชการจังหวัดคนก่อนก็ได้เสนอไปแล้วแต่ท่าน

รองนายกเทศมนตรี ย้ายก่อน จึงต้องรอท่านผู้ว่าราชการจังหวัดคนปัจจุบันอนุมัติก่อน ยังไม่สามารถสรุปได้ว่าอย่างไร

นายจันทา พันภู -ท่านอื่นมีอะไรกระทู้ถามหรือไม่

ประธานสภาเทศบาล

นายวร โพนะทา -เรียนท่านประธานและผู้เข้าร่วมประชุมทุกท่าน ขอสอบถามเรื่องรางระบายน้ำ

สมาชิกสภาเทศบาล หมู่ 4 ที่ไม่มีฝารางระบายน้ำขอให้พิจารณาด้วย

นายจันทา พันภู -ขอให้ท่านทรงวุฒิได้ชี้แจงด้วย

ประธานสภาเทศบาล

นายทรงวุฒิ ลังภูรี -กองช่างในส่วนของงบซ่อมแซมตั้งไว้ 500,000 บาท คงเหลือ 460,000 บาท

นักบริหารงานช่าง ซึ่งเป็นงบประมาณคงเหลือที่จะดำเนินโครงการซ่อมแซมถนนลูกรัง และถนนเส้นนี้ก็จะมีการขุดลอกรางระบายน้ำอยู่แล้วคงจะต้องรอดำเนินการพร้อมกันครั้งเดียว

นายเสถียร สุภารี -เรียนท่านประธานและผู้เข้าร่วมประชุมทุกท่านขอสอบถามกองสาธารณสุขและ

สมาชิกสภาเทศบาล สิ่งแวดล้อม ว่าจะมีการขุดลอกรางระบายน้ำหรือไม่ ซึ่งบางจุดมีการอุดตันเช่นเส้นข้างโรงเรียนชุมชนโพนพิทยาคมและฝารางระบายน้ำภายในหมู่ 3 ที่ชำรุด ขอฝากให้พิจารณาด้วย

นางสาวกัลยา แท่นจันทร์ -ตอนนี้โครงการขุดลอกรางระบายน้ำได้ลงพื้นที่สำรวจจุดเรียบร้อยแล้วอยู่

นักบริหารงานสาธารณสุข ระหว่างการประมาณการค่าใช้จ่าย ซึ่งจะมีการดำเนินการในลำดับต่อไป

นายทรงวุฒิ ลังภูรี -จากที่ได้ร่วมกับกองสาธารณสุขลงพื้นที่ก็ได้มีการสำรวจในเบื้องต้นแล้วก็มีอยู่

นักบริหารงานช่าง หลายสายซึ่งจะถ่ายเอกสารให้กับท่านสมาชิกเพื่อพิจารณาร่วมกันอีกครั้ง

นายเสถียร สุภารี -ขอฝากทุกท่านได้พิจารณาด้วยและการก่อสร้างบ่อน้ำวนหมู่ 3 มีการ

สมาชิกสภาเทศบาล ดำเนินการอย่างไรบ้างแล้ว

นายทรงวุฒิ ลังภูรี -ตอนนี้อยู่ในขั้นตอนตรวจรับงานจ้าง

นักบริหารงานช่าง

นายบุญศิล อิงภู -ขอสอบถามเรื่องบุญบั้งไฟว่ามีข้อจำกัดอย่างไรจะมีการประชาสัมพันธ์หรือไม่

สมาชิกสภาเทศบาล

นายไพศาล ยุระตา -เรื่องการจัดงานประเพณีบุญบั้งไฟต้องมีการประชุมคณะกรรมการเพื่อชี้แจงอีก

รองนายกเทศมนตรี ครั้ง ตามข้อกำหนดคือให้มีการจัดงานตามประเพณีเหมือนเดิม มีการละเล่นพื้นเมือง ขบวนแห่ มหรสพเหมือนเดิม แต่ห้ามมีการพนัน ไม่มีการจับเส้นจับเรด้า จะเป็นการจุดเพื่อถวายบูชาพญาแถนอย่างเดียว ถ้ามีการฝ่าฝืนจะเป็นคดีอาญา จุดได้เฉพาะบั้งไฟแสนลงมา ขอให้ประชาสัมพันธ์ช่วยกันว่าไม่มีการจับเส้นเรด้า

นายจันทา พันภู -ขอบคุณท่านรองไพศาล เป็นเรื่องใหม่เป็นกฎหมายจะฝ่าฝืนไม่ได้

ประธานสภาเทศบาล

นายไพศาล ยุระตา -ขอเพิ่มเติมคนที่ผลิตบั้งไฟได้จะต้องมีการจดทะเบียนค่ายบั้งไฟอย่างถูกต้อง มี

รองนายกเทศมนตรี การพ่นสีชื่อค่ายบั้งไฟชัดเจน

นายจันทา พันภู -ก็คงจะมีคำถามตามมาว่าถ้าไม่มีการแข่งขันจะมีคนนำบั้งไฟมาจุดหรือไม่ก็ต้องมี

ประธานสภาเทศบาล การพิจารณาต่อไป

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี

**ระเบียบวาระที่ 5 เรื่องที่เสนอใหม่**

**-การพิจารณาเทศบัญญัติการลดหย่อนภาษีบำรุงท้องที่**

นายจันทา พันภู -เชิญเจ้าหน้าที่ที่เกี่ยวข้องได้ชี้แจงรายละเอียด

ประธานสภาเทศบาล

นางสาวกอบกุล ภารประสาท -ขอชี้แจงเรื่องเทศบัญญัติการลดหย่อนภาษีบำรุงท้องที่ พ.ศ. 2560 จากที่ผ่าน

นักวิชาการจัดเก็บรายได้ มาไม่เคยจัดทำเทศบัญญัติขึ้น จึงได้เสนอที่ประชุมสภาเพื่อพิจารณาและจัดทำเป็นเทศบัญญัติการลดหย่อนภาษีบำรุงท้องที่ พ.ศ. 2560 ต่อไป

นายจันทา พันภู -เพื่อความรวดเร็วจะขอพิจารณาทั้งสามวาระในคราวเดียวกัน สมาชิกท่านประธานสภาเทศบาล อื่นมีความคิดเห็นอย่างไร

-ถ้าไม่มีขอเชิญเจ้าหน้าที่ผู้รับผิดชอบได้ชี้แจงรายละเอียดต่อไป วาระที่ 1

(ขั้นรับหลักการ)

นายสมพงษ์ สุริโย -ขอเพิ่มเติมเรื่องการจัดทำเทศบัญญัติเรื่องการลดหย่อนภาษีบำรุงท้องที่ฯ เป็น

รองปลัดเทศบาล กฎหมายที่ออกโดยสภาเทศบาลตำบลโพนมีพิจารณาอยู่ 3 วาระ คือ รับหลักการ แปรญัติและลงมติ

-อันดับแรกคือต้องมีการรับหลักการก่อน เมื่อรับหลักการแล้วก็จะเป็นการแต่งตั้งคณะกรรมการแปรญัตติอาจจะเป็นทั้งสภาก็ได้ต่อไปก็เป็นการแสดงความคิดเห็น เมื่อผ่านการแสดงความคิดเห็นแล้วก็จะเป็นการลงมติต่อไป ซึ่งการดำเนินการนี้สามารถทำให้เสร็จภายในวันเดียวได้

นายจันทา พันภู -ขอให้ท่านสมาชิกสภาเทศบาลทุกท่านได้ตรวจสอบและพิจารณาร่างเทศ

ประธานสภาเทศบาล บัญญัติเทศบาลตำบลโพน เรื่องการลดหย่อนภาษีบำรุงท้องที่ พ.ศ. 2560 วาระที่ 1 (ขั้นรับหลักการ) ว่าควรจะรับหลักการร่างเทศบัญญัติดังกล่าวหรือไม่ อย่างไร

-มีสมาชิกท่านใดสงสัยหรือไม่ ถ้าไม่มีผมขอมติที่ประชุมว่าเห็นชอบร่างเทศ

เทศบาลตำบลโพน เรื่องการลดหย่อนภาษีบำรุงท้องที่ พ.ศ. 2560 วาระที่ 1 (ขั้นรับหลักการ)

มติที่ประชุม -เห็นชอบ 10 เสียง

นายจันทา พันภู -เรื่อง พิจารณาขอความเห็นชอบร่างเทศบัญญัติเทศบาลตำบลโพน เรื่องการประธานสภาเทศบาล ลดหย่อนภาษีบำรุงท้องที่ พ.ศ. 2560 (วาระที่ 2 และวาระที่ 3)

-สมาชิกท่านใดมีข้อสงสัยหรือต้องการซักถามเพิ่มเติมหรือไม่ ควรแก้ไขเพิ่มเติมข้อใดหรือให้คงร่างเดิมไว้ ขอเสนอที่ประชุมพิจารณาว่ามีมติเห็นชอบให้ผ่านวาระ 2 หรือไม่

### **มติที่ประชุม - เห็นชอบ 11 เสียง**

นายจันทา พันภู -ต่อไปเป็นการพิจารณาวาระ 3 เห็นชอบให้ตราเป็นเทศบัญญัติเทศบาลประธานสภาเทศบาล ตำบลโพน เรื่องการลดหย่อนภาษีบำรุงท้องที่ พ.ศ. 2560 ท่านสมาชิกท่านอื่น

มีความเห็นอย่างไร เห็นชอบหรือไม่

**มติที่ประชุม -เห็นชอบ 10 เสียง**

นายจันทา พันภู -เป็นอันว่าที่ประชุมมีมติเห็นชอบให้ตราเป็นเทศบัญญัติเทศบาลตำบล

ประธานสภาเทศบาล โพน เรื่องการลดหย่อนภาษีบำรุงท้องที่ พ.ศ. 2560 ขอมอบหมายให้เจ้าหน้าที่ที่เกี่ยวข้องได้จัดส่งร่างเทศบัญญัติฯ ให้อำเภอเพื่อจัดส่งไปยังจังหวัดนำเสนอผู้ว่าราชการจังหวัดต่อไป

**-การพิจารณาการจัดประโยชน์จากทรัพย์สินของเทศบาล**

นายสมพงษ์ สุริโย -จากที่เทศบาลได้มีการดำเนินการก่อสร้างอาคารจำหน่ายผลิตภัณฑ์ชุมชนของ

รองปลัดเทศบาล เทศบาลตำบลโพน ซึ่งการก่อสร้างได้ใช้งบประมาณจากการจ่ายขาดเงินสะสมของเทศบาล มีการดำเนินการก่อสร้างเสร็จเรียบร้อยแล้ว และมีการแต่งตั้งคณะกรรมการจัดหาประโยชน์จากทรัพย์สินของเทศบาลตำบลโพนเรียบร้อยแล้ว จากส่วนราชการหลายภาคส่วนเข้ามามีส่วนร่วมเป็นคณะกรรมการ ซึ่งมีการกำหนดอัตราค่าเช่าเป็นที่เรียบร้อยแล้วคือ อัตราเดือนละ 2,500 บาทซึ่งการมีออกระเบียบแล้วตามระเบียบกำหนดให้มีการประมูลโดยมีการรับซอง เปิดซอง เหมือนการจัดซื้อจัดจ้าง แต่ก็จะมีการกังวลอยู่ว่าจะมีปัญหาอะไรหรือไม่ เนื่องจากที่ดินที่มีการก่อสร้างนั้นเป็นที่ดินสาธารณประโยชน์ ซึ่งยังไม่ได้ขออนุญาตใช้ประโยชน์ที่ดินจะมีปัญหาหรือไม่อย่างไร และจากที่ได้กำหนดการใช้ประโยชน์จากอาคารนี้ตั้งแต่แรกคือเป็นอาคารจำหน่ายผลิตภัณฑ์ชุมชน คือการให้คนในชุมชนเข้ามาใช้พื้นที่นำผลิตภัณฑ์ชุมชนมาจำหน่าย ขอนำเรียนสภาเพื่อพิจารณาว่าจะเป็นการเปิดให้เช่าโดยที่ไม่ต้องมีการประมูลได้หรือไม่

นายจันทา พันภู -ขอบคุณท่านรองปลัดเทศบาล ท่านสมาชิกคงเข้าใจเรียบร้อยแล้ว มีประชาชน

ประธานสภาเทศบาล มาสอบถามอัตราค่าเช่าเหมือนกันว่าอัตราเดือนละเท่าไหร่

นายสมพงษ์ สุริโย -ตอนนี้ที่คณะกรรมการได้กำหนดมานั้นคือไม่ต่ำกว่า 2,500 บาท คืออัตรา

รองปลัดเทศบาล เดือนละ 2,500 บาท จะมากกว่านี้ก็ได้แต่จะน้อยกว่าที่กำหนดนี้ไม่ได้

นายสำลี ศรีบัว -จากที่เสนอมาทั้งหมดสรุปคือขอมติสภาเทศบาลเพื่อขออนุมัติให้ดำเนินการเช่า

เลขานุการสภาเทศบาล ได้โดยไม่ต้องมีการประมูล

นายพล พะธุระ -ขอสอบถามว่าอัตราค่าเช่าเดือนละ 2,500 บาท รวมค่าน้ำค่าไฟฟ้าด้วยหรือไม่

สมาชิกสภาเทศบาล

นายสมพงษ์ สุริโย -ไม่รวมค่าน้ำค่าไฟเพราะจะมีการติดตั้งมิเตอร์ไฟฟ้าและมิเตอร์น้ำเรียบร้อยแล้ว

รองปลัดเทศบาล

นายจันทา พันภู -สมาชิกท่านอื่นมีข้อซักถามหรือเสนอแนะเพิ่มเติมอีกหรือไม่

ประธานสภาเทศบาล -ถ้าไม่มีขอมติที่ประชุมว่าเห็นชอบให้เช่าโดยที่ไม่ต้องมีการประมูล

**มติที่ประชุม -เห็นชอบ 10 เสียง**

**-รายงานผลการติดตามและประเมินผลแผนพัฒนาเทศบาล ประจำปี 2560 (ระยะ 1 ตุลาคม 2559-30 มีนาคม 2560)**

นายจันทา พันภู -ขอเชิญเจ้าหน้าที่ที่เกี่ยวข้องได้ชี้แจงตามลำดับต่อไป

ประธานสภาเทศบาล

นางสาวภัทราพร โพนะทา -เรียนท่านประธานและผู้เข้าร่วมประชุมทุกท่าน สำนักปลัดเทศบาลขอรายงาน

หัวหน้าฝ่ายอำนวยการ ผลการติดตามและประเมินผลแผนพัฒนาเทศบาล ประจำปี 2560 (ระยะ 1 ตุลาคม 2559-30 มีนาคม 2560)

-รายละเอียดตามเอกสารแนบท้ายนำเสนอแต่ละกองงาน

นายจันทา พันภู -ตามที่ส่วนราชการต่าง ๆ ได้แจ้งรายงานผลการดำเนินงานมีสมาชิกท่านใด

ประธานสภาเทศบาล ต้องการสอบถามเพิ่มเติมหรือไม่

นางสาวภัทราพร โพนะทา -ตามเอกสารที่ได้แจกให้กับท่านสมาชิกทุกท่าน จะมีสรุปผลการติดตาม

หัวหน้าฝ่ายอำนวยการ โครงการ/กิจกรรม การพัฒนา แผนพัฒนาเทศบาล 3 ปี พ.ศ. 2560 ขอให้คุณวิริยา ศรีบัวได้ชี้แจง

นางวิริยา ศรีบัว -รายละเอียดตามเอกสารแนบท้าย

นักวิเคราะห์นโยบายและแผน

นายสมพงษ์ สุริโย -จากการรายงานผลที่ต้องมีการดำเนินการรายงานปีละ 2 ครั้ง จะสรุปอีกครั้ง

รองปลัดเทศบาล คือในภาพรวมมีโครงการทั้งหมด 102 โครงการ ซึ่งตอนนี้เทศบาลยังมีการดำเนินการได้ไม่ถึงครึ่งหนึ่ง ซึ่งจะมีผลต่อการประเมิน LPA ด้วยว่าเทศบาลได้ตั้งโครงการไว้แล้ว สามารถดำเนินการได้เท่าไหร่ ถ้าทำได้น้อยก็จะได้คะเเนนน้อย ฝากสภาเทศบาลได้พิจารณาในส่วนนี้ด้วย

ร.ต.ต.วีระชัย จำปาหาร -เรียนท่านประธานและผู้เข้าร่วมประชุมทุกท่าน ผมได้ติดตามการทำงานของ

เลขานุการนายกเทศมนตรี เจ้าหน้าที่อยู่ตลอด สำหรับการจัดทำเอกสารสรุปผลการดำเนินงานถือว่าดีเตรียมข้อมูลได้ครบถ้วน แต่จากการรายงานโครงการที่มีดำเนินการแล้วยังถือว่าดำเนินการน้อยมาก ขอให้ทุกท่านได้พิจารณาด้วย

**-การโอนงบประมาณรายจ่ายประจำปี 2560**

นางสาวภัทราพร โพนะทา -เรื่องการโอนงบประมาณของกองการศึกษา จัดซื้อเครื่องปรับอากาศแบบแยก

หัวหน้าฝ่ายอำนวยการ ส่วน ชนิดตั้งพื้นหรือชนิดแขวน (มีระบบฟอกอากาศ ขนาด 36,000 บีทียู) จำนวน 3 เครื่องเครื่องละ 40,000 บาท รวมเป็นเงินทั้งสิ้น 120,000 บาท

-โอนลดจากงานบริหารงานทั่วไปเกี่ยวกับการศึกษา งบบุคลากร หมวดรายจ่ายเงินเดือนพนักงาน จำนวน 120,000 บาท

-โอนเพิ่มตั้งจ่ายรายการใหม่ เพื่อจัดซื้อเครื่องปรับอากาศแบบแยกส่วน ชนิดตั้งพื้นหรือชนิดแขวน (มีระบบฟอกอากาศ ขนาด 36,000 บีทียู) จำนวน 3 เครื่องเครื่องละ 40,000 บาท รวมเป็นเงินทั้งสิ้น 120,000 บาท รายละเอียดเพิ่มเติมตามเอกสารที่ได้แจกให้กับทุกท่านแล้ว

นายไพศาล ยุระตา -จากที่ได้เช็คดูแล้วเครื่องเก่าจากห้องประชุมและห้องกองการศึกษาเดิม จาก

รองนายกเทศมนตรี สภาพการใช้งานก็นานพอสมควร เกรงว่าระยะการใช้งานจะได้ไม่นาน ไม่คุ้มค่าแก่การรื้อถอนและติดตั้งใหม่ จึงเสนอสภาเพื่อพิจารณาซื้อเครื่องใหม่มาติดตั้ง

นายจันทา พันภู -ท่านสมาชิกมีความคิดเห็นว่าอย่างไร เห็นชอบหรือไม่

ประธานสภาเทศบาล

**มติที่ประชุม -เห็นชอบ 10 เสียง**

**-การพิจารณาการขอใช้ที่ดินสาธารณประโยชน์หนองสิม**

นายทองมี สระทอง -ด้วยได้รับการประสานจากพัฒนาชุมชนอำเภอคำม่วง ว่าได้ดำเนินการขอใช้

รองนายกเทศมนตรี และขอขึ้นทะเบียนพื้นที่สวนสาธารณะหนองสิม เพื่อใช้ในการก่อสร้างอาคาร ศูนย์ศิลปวัฒนธรรมผู้ไทย ผ้าไหมแพรวาเฉลิมพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี ซึ่งในการขอใช้ดังกล่าวต้องได้รับความเห็นชอบจากสภาเทศบาลตำบลโพนที่มีหน้าที่ในการดูแลรักษาและใช้ประโยชน์ที่สาธารณะ โดยในการขอใช้ครั้งนี้มีพื้นที่จำนวน 9 ไร่ 1 งาน 64 ตารางวา จึงเสนอมาเพื่อให้สภาเทศบาลพิจารณาประกอบกับเทศบาลตำบลโพนได้เคยขอใช้และขอขึ้นทะเบียนพื้นที่สาธารณประโยชน์หนองสิม จำนวน 4 ไร่ 2 งาน 17 ตารางวา เพื่อใช้ในการก่อสร้างสำนักงานและใช้ในกิจการของเทศบาลตำบลโพนแต่ได้ระงับเรื่องไว้ เนื่องจากดำเนินการไม่เป็นไปตามขั้นตอน ซึ่งขณะนี้ก็อยู่ระหว่างการเตรียมเอกสารหลักฐานเพื่อใช้และขอขึ้นทะเบียนใหม่ จึงขอเสนอวาระให้สภาเทศบาลตำบลโพนได้พิจารณาในคราวเดียวกันว่าเห็นชอบให้พัฒนาชุมชนขอใช้และขอขึ้นทะเบียนที่สาธารณประโยชน์หนองสิมบางส่วน เนื้อที่ 9 ไร่ 1 งาน 6 ตารางวา และให้เทศบาลตำบลโพนขอใช้และขอขึ้นทะเบียนที่สาธารณประโยชน์หนองสิมบางส่วน เนื้อที่ 4 ไร่ 2 งาน 17 ตารางวา หรือไม่

นายจันทา พันภู -สมาชิกท่านใดมีข้อซักถามเพิ่มเติมหรือไม่

ประธานสภาเทศบาล -ถ้าไม่มี ขอมติที่ประชุมว่าเห็นชอบการขอใช้ที่ดินสาธารณประโยชน์หนองสิมนี้หรือไม่

**มติที่ประชุม -เห็นชอบ 11 เสียง**

**ระเบียบวาระที่ 6 เรื่องอื่น ๆ**

นางณฐอร การถัก -ขอแจ้งเพิ่มเติมจากมติคณะรัฐมนตรีประกาศให้วันที่ 5 พฤษภาคมของทุกปี

ปลัดเทศบาล เป็นวันฉัตรมงคลเป็นวันหยุดราชการ แต่ในรัชกาลปัจจุบันนี้ได้ประกาศยกเลิกเปลี่ยนแปลงวันหยุดราชการใหม่โดยให้มาทำงานตามปกติ

-วันที่ 5 พฤษภาคม กำหนดจ่ายเบี้ยยังชีพผู้สูงอายุ

-วันที่ 9 พฤษภาคม เปิดโรงเรียนผู้สูงอายุครั้งที่ 2

-วันที่ 13 พฤษภาคม จะมีคณะมาศึกษาดูงานที่ศูนย์ศิลปะวัฒนธรรมผู้ไทยฯ เวลา 13.00-14.30 น. จากเทศบาลเมืองคูคต จำนวน 370 คน ขอแจ้งให้ทุกท่านได้ทราบ

-เรื่องการจัดงานประเพณีบุญบั้งไฟ ขอให้สมาชิกภาทุกท่านได้ชี้แจงและประชาสัมพันธ์ช่วยกันด้วย

นายทองมี สระทอง -เพิ่มเติมเรื่องกล้องวงจรปิดที่มีการแจ้งซ่อม ตอนนี้มีการดำเนินการอย่างไรบ้าง

รองนายกเทศมนตรี แล้ว และถนนรอบวัดป่าช้าใช้การไม่ได้ขอแจ้งรองปลัดเทศบาลได้ตรวจสอบงบประมาณด้วยและถนนทางไปสร้างใต้ที่ยังไม่มีการดำเนินการ

นายทวี ทะวงษา -ขอสอบถามเรื่องพนักงานเก็บขยะและพนักงานขับรถตู้จะมีการดำเนินการ

ที่ปรึกษานายกเทศมนตรี อย่างไร

นายทองมี สระทอง -ได้ปรึกษาบุคลากรมีความคิดว่าจะมีการประกาศสอบ ซึ่งมีการติดตามพนักงาน

รองนายกเทศมนตรี คนเดิมที่เคยทำงานก็ได้รับแจ้งว่าจะไม่กลับมาก็คงต้องมีการประกาศสอบต่อไป

นายจันทา พันภู -ขอหารือเพิ่มเติมเรื่องฝาปิดท่อระบายน้ำข้างบ้านนายกองหมู่ 3 ที่ยุบลงจะมี

ประธานสภาเทศบาล งบประมาณทำใหม่หรือไม่

นายทรงวุฒิ ลังภูรี -ได้ตั้งงบประมาณในการซ่อมแซมไว้อยู่แล้ว แต่เมื่อมีการซ่อมแซมแล้วยังมีรถ

นักบริหารงานช่าง สิบล้อผ่านเหมือนเดิมก็จะเกิดการยุบเหมือนเดิม ขอฝากทุกท่านได้พิจารณาเพื่อหาแนวทางแก้ไขต่อไปด้วย

นายจันทา พันภู -มีสมาชิกสภาเทศบาลท่านใดจะเสนอเรื่องอื่นต่อสภาอีกหรือไม่

ประธานสภาเทศบาล -ไม่มี

-เมื่อไม่มีสมาชิกท่านใดเสนอ ผมขอขอบคุณทุกท่านที่ได้มาร่วมประชุมกันในวันนี้และขอฝากทุกท่านที่ได้รับมอบหมายในการดำเนินการต่าง ๆ ก็ขอให้รีบดำเนินการด้วย ถ้าไม่มีอะไรแล้วผมขอปิดการประชุม

**เลิกประชุม เวลา 12.30 น.**

(ลงชื่อ) สำลี ศรีบัว ผู้จดรายงานการประชุม

(นายสำลี ศรีบัว)

เลขานุการสภาเทศบาล

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) เสถียร สุภารี กรรมการตรวจรายงานการประชุม

(นายเสถียร สุภารี)

สมาชิกสภาเทศบาลตำบลโพน

(ลงชื่อ) ฮ้อย คงอาษา กรรมการตรวจรายงานการประชุม

(นายฮ้อย คงอาษา)

สมาชิกสภาเทศบาลตำบลโพน

(ลงชื่อ) ศักดิ์สิทธิ์ ลามุล กรรมการตรวจรายงานการประชุม

(นายศักดิ์สิทธิ์ ลามุล)

สมาชิกสภาเทศบาลตำบลโพน

**สภาเทศบาลตำบลโพน ได้รับรองรายงานการประชุมสภาเทศบาล**

**สมัยประชุมวิสามัญครั้งที่ 1 ประจำปี 2560 เมื่อวันที่ 6 มิถุนายน 2560**

(ลงชื่อ) จันทา พันภู

(นายจันทา พันภู)

ประธานสภาเทศบาลตำบลโพน